laion/Wikipedia-Exotic huggingface dataset:
שרגא פייבל כהן

שרגא פייבל כהן (לעיתים שרגא פייוול כהן) (1937 - חשוון ה'תשפ"ג, 20 בנובמבר 2022) היה רב ופוסק הלכה אמריקאי, מחבר הספר 'בדי השולחן'. הרב כהן היה ר"מ בישיבת רבינו חיים ברלין בברוקלין ניו יורק, בתקופה בה עמד בראשה רבי יצחק הוטנר, והוכר כגאון וכבעל ידע גדול ורחב בתורה. הרב כהן הקדיש את ימיו ללימוד ולכתיבת ספריו. במשך עשרות שנים שימש כרב בית הכנסת 'קהל תומכי תורה' בפלטבוש שבברוקלין. מספר שנים לפני פטירתו פרש מתפקידו, ועבר לגור בלייקווד שבניו ג'רזי. ספריו מכילים תשובות בהלכה שנכתבו כמענה לשאלותיו על ידי הרב יוסף שלום אלישיב, אשר כיבדו והעריכו ושמר עמו על קשר מתמיד. הרב אלישיב התבטא שפסקי הדין של הרב כהן הם "המילה האחרונה" עבור יהדות ארצות הברית. נפטר בחודש חשוון ה'תשפ"ג (20 בנובמבר 2022) בגיל 85. ערך מורחב – בדי השולחן ספרו "בדי השולחן" הוא חיבור הלכתי על שולחן ערוך חלק יורה דעה. החיבור כולל 7 כרכים, העוסקים בענייני כשרות, אבלות, צדקה, נדרים, טבילה, ודיני נידה וטהרת המשפחה. הספר נכתב במתכונת דומה לספר משנה ברורה. בראש כל עמוד מופיעים דברי השולחן ערוך, ומתחתיו פירוש מרכזי, עם כלל דעות הראשונים והאחרונים, וההלכה למעשה. חלק נוסף בשם ביאורים כולל עיון רחב ומעמיק בדברים הנוגעים לנושא בו דן בעל השולחן ערוך. החלק השלישי כולל מקורות והערות קצרות. כהן כתב ספרים רבים, אך התפרסם בעיקר בזכות סדרת הספרים בדי השולחן: בדי השולחן על הלכות נדרים בדי השולחן על הלכות צדקה בדי השולחן על הלכות אבילות בדי השולחן על הלכות בשר בחלב בדי השולחן על הלכות תערובות בדי השולחן על הלכות נידה וטבילה דעת כהן א' וב' – מאמרים על מושגים בגמרא ונושאים הלכתיים מגוונים יענקי פרבר, מהפוסקים הגדולים בארה"ב: הגאון הרב שרגא פייבל כהן זצ"ל, באתר בחדרי חרדים, 20 בנובמבר 2022 שרגא פייוול בן אליעזר כהן (1937-2022), דף שער בספרייה הלאומית BDE: Rabbi Shraga Feivel Cohen Zts’l Passes Away At Age 85, וואס איז נייעס? (אנ'), ‏20 בנובמבר 2022 (באנגלית) A Review of Rav Feivel Cohen’s New Sefer on Hilchos Tzedakah By R. Yair Hoffman, Five Towns Jewish Times, ‏19 במרץ 2013 (באנגלית)
ז'ירו

האם התכוונתם ל... אוליבייה ז'ירו – כדורגלן צרפתי אנרי ז'ירו – איש צבא ומדינאי צרפתי ז'אן ז'ירו – אמן צרפתי מיקלה ז'ירו – שחקנית איטלקייה פרנסואז ז'ירו – עיתונאית צרפתייה ג'ירו ז'ירה
בדי השולחן

בדי השולחן הוא ספר הכולל פירוש הלכתי על השולחן ערוך, שחיבר הרב שרגא פייבל כהן משנת 1980 ואילך. הספר, שמסכם את כלל הדעות והשיטות השונות, בראשונים ובאחרונים, נפוץ בעיקר בקרב לומדי הלכה, וכן בקרב הלומדים לקראת מבחני הרבנות לצורך קבלת היתר הוראה. הספר נכתב במתכונת דומה לספר משנה ברורה. בראש כל עמוד מופיעים דברי השולחן ערוך, ומתחתיו פירוש מרכזי, עם כלל דעות הראשונים והאחרונים, וההלכה למעשה. חלק נוסף בשם ביאורים כולל עיון רחב ומעמיק בדברים הנוגעים לנושא בו דן בעל השולחן ערוך. החלק השלישי הוא מקורות והערות קצרות. ספר בדי השולחן כולל שבעה כרכים, על הלכות נדרים, צדקה, אבילות, בשר בחלב, תערובת, והלכות נידה וטבילה. A Review of Rav Feivel Cohen’s New Sefer on Hilchos Tzedakah By R. Yair Hoffman, Five Towns Jewish Times, ‏19 במרץ 2013 (באנגלית)
מקסימיליאן מיטלשטאדט

מקסימיליאן מיטלשטאדט (בגרמנית: Maximilian Mittelstädt; נולד ב-18 במרץ 1997) הוא כדורגלן גרמני המשחק בעמדת המגן השמאלי בשטוטגרט מהבונדסליגה ובנבחרת גרמניה. מיטלשטאדט החל לשחק בנוער של הרטה ברלין בשנת 2012, וערך את הופעת הבכורה שלו במדי הקבוצה הבוגרת של הרטה ברלין ב-2 במרץ 2016 במשחק בונדסליגה נגד איינטרכט פרנקפורט. בשתי העונות הבאות מיטלשטאדט עלה בעיקר מהספסל וצבר הופעות מעטות, אך בעונת 2018/19 הפך לשחקן הרכב קבוע. מיטלשטאדט הפך לעוגן חשוב בהגנת הקבוצה, וסיים איתה לרוב במרכז הטבלה. בעונת 2021/22 מיטלשטאדט והרטה ברלין ניצלו מירידה לאחר שסיימו במקום ה-16 בבונדסליגה וניצחו בפלייאוף ההישרדות את המבורג. בעונת 2022/23 מיטלשטאדט והרטה ברלין נשרו לבונדסליגה השנייה, ובסיומה עזב מיטלשטאדט את המועדון לאחר 11 שנים. בקיץ 2023 חתם מיטלשטאדט בשטוטגרט על חוזה לשלוש שנים. בעונת הבכורה שלו במועדון, 2023/24, הצטיין מיטלשטאדט בהגנה, וסייע לשטוטגרט לסיים בצמרת הטבלה, לאחר שנים של התמודדות במאבקי תחתית. מיטלשטאדט שיחק בכל נבחרות הנוער של גרמניה. במרץ 2024 ערך את הופעת הבכורה שלו בנבחרת גרמניה הבוגרת, כשפתח בהרכב בניצחון 2-0 על צרפת במשחק ידידות. את שער הבכורה שלו במדים הלאומיים הבקיע מיטלשטאדט בניצחון 2-1 על הולנד כעבור שלושה ימים, במשחק ידידות נוסף. נכלל בסגל נבחרת גרמניה ליורו 2024. מעודכן ל-4 ביולי 2020 הרטה ברלין מתחת לגיל 19 הגביע הגרמני לנוער: 2014/15 מדיה וקבצים בנושא מקסימיליאן מיטלשטאדט בוויקישיתוף מקסימיליאן מיטלשטאדט, באתר Transfermarkt מקסימיליאן מיטלשטאדט, באתר Fussballdaten.de (בגרמנית) מקסימיליאן מיטלשטאדט, באתר Soccerway מקסימיליאן מיטלשטאדט, באתר BDFutbol מקסימיליאן מיטלשטאדט, באתר WorldFootball.net מקסימיליאן מיטלשטאדט, באתר National Football Teams מקסימיליאן מיטלשטאדט, באתר FootballDatabase.eu מקסימיליאן מיטלשטאדט, באתר ESPN Euro 2024: Every nation's squad for the championships - Germany, Netherlands, France, Croatia, England, Scotland, Spain, Italy, BBC Sport, ‏2024-05-20 (באנגלית בריטית)
1641

שנת 1641 היא השנה ה-41 במאה ה-17. זוהי שנה רגילה, שאורכה 365 ימים. 1 בינואר 1641 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 1 ביוני – צרפת ופורטוגל חותמות על ברית אנטי ספרדית אנתוני ואן דייק, צייר פלמי (נולד ב-1599) 9 בדצמבר – אנתוני ואן דייק, צייר פלמי (נולד ב-1599) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1641 התחילה ביום כ"ט בטבת ה'ת"א (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י"ט בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1641 לפי הלוח היוליאני Nothing. ילידי 1641‎ נפטרים ב-1641‎ 1641 באמנות 1641 בתרבות מדיה וקבצים בנושא 1641 בוויקישיתוף
ג'ק דאנפי

ג'ון פול דאנפי (באנגלית: John Paul Dunphy;‏ 22 באוגוסט 1914 – 26 באפריל 1992) היה סופר, מחזאי ורקדן אמריקאי. במשך כמעט ארבעה עשורים, היה בן זוגו של הסופר האמריקאי טרומן קפוטה. דאנפי נולד בעיר אטלנטיק סיטי שבניו ג'רזי, וגדל בשכונת פועלים בפילדלפיה, פנסילבניה. הוא התאמן בבלט בהדרכת קתרין ליטלפילד (אנ'), רקד ביריד העולמי של ניו יורק ב-1939, וסייר עם להקת ג'ורג' בלנצ'ין בדרום אמריקה ב-1941. בשנת 1939 נישא לרקדנית ג'ואן מקראקן, וב-1943 הופיעו יחדיו בהפקת הברודוויי המקורית של אוקלהומה!. דאנפי רקד גם ב"הבן האובד", בלט שהוצג בברודוויי בשילוב עם המחזמר הפיראטים מפנזנס ב-1942. בינואר 1944, במהלך מלחמת העולם השנייה, התגייס דאנפי לצבא ארצות הברית. תוך כדי שירותו הצבאי פרסם את סיפורו הראשון, "חייו של גזר", במגזין " סיפור קצר". בשנת 1948 פרסם דאנפי את הספר ג'ון פיורי, שהתקבל יפה על ידי המבקרים, וניסה להתגבר על גירושים כואבים ממקראקן. היה זה אז שפגש את הסופר הצעיר טרומן קפוטה, שפרסם באותה השנה את הרומן הראשון שלו, קולות אחרים, חדרים אחרים. דאנפי היה מבוגר מקפוטה בעשור, וההפך ממנו במובנים רבים -- מתבודד כמו שקפוטה היה חברתי. הם נותרו זוג עד מותו של קפוטה ב-1984, אף על פי שהתרחקו מעט בשנותיו האחרונות. קפוטה אף הקדיש את סיפורו הקצר "חג מולד אחד" לגלוריה דאנפי, אחותו של ג'ק. כשקפוטה מת ב-1984 היה דאנפי למיטיב הראשי בצוואתו. שמונה שנים מאוחר יותר, נפטר דאנפי מסרטן בניו יורק בעודו בן 77. לדאנפי ולקפוטה היו בתים שכנים בסאגפונאק, ניו יורק. לאחר מותם, חלק מהכסף מהנכסים נתרם לארגון The Nature Conservancy, שהשתמש בו כדי לרכוש אגם באזור לונג איילנד. באגם פוזר אפרם המעורב של דאנפי וקפוטה, ולידו שלט המנציח אותם. אשתו השנייה של ג'וני קרסון, ג'ואן, שקפוטה מת בביתה, טענה שיש בבעלותה חלק מהאפר של קפוטה (טענה שהוכחשה על ידי דאנפי). לאחר שהאפר נגנב והוחזר, ג'ואן קנתה לו מקום בבית הקברות ווסטווד וילג' ממוריאל פארק בברנטווד, קליפורניה. למרות זאת, לא ברור אם האפר אי פעם הופקד שם. בסרט טרומן קפוטה (2005) ברוס גרינווד מגלם את דמותו של דאנפי. בסרט ידוע לשמצה (2006) משחק אותו ג'ון בנג'מין היקי. John Fury, Harper and Brothers, 1946 Friends and Vague Lovers, Farrar, Straus and Young, 1952 Nightmovers, William Morrow, 1967 An Honest Woman, Random House, 1971 First Wine, Louisiana State University Press, 1982 Dear Genius: A Memoir of my Life with Truman Capote, McGraw-Hill, 1987 The Murderous McLaughlins, McGraw-Hill, 1988 Light a Penny Candle Saturday Night Kid The Gay Apprentice Café Moon Too Close for Comfort Squirrel ג'ק דאנפי, באתר "Find a Grave" (באנגלית) Lambert, Bruce (27 באפריל 1992). "Jack Dunphy, 77, Author, Dies; Friend and Chief Heir of Capote". The New York Times. נבדק ב-20 בפברואר 2016. {{cite web}}: (עזרה) Passenger list of the S.S. Santa Paula, Port of New York, November 12, 1941, sheet 29. "Capote - Dunphy Monument at Crooked Pond". www.southamptontrails.org. נבדק ב-10 באוקטובר 2017. {{cite web}}: (עזרה) ""Breakfast at Tiffany's" production tried to fly in Truman Capote's ashes for Broadway opening". NYPOST.com. 23 במרץ 2013. נבדק ב-23 במרץ 2013. {{cite news}}: (עזרה) "Fact Sheet". Morbid-curiosity.com. נבדק ב-23 במרץ 2013. {{cite web}}: (עזרה)
Without Me (שיר של אמינם)

Without Me הוא שיר של הראפר האמריקאי אמינם מתוך אלבום האולפן הרביעי שלו, The Eminem Show. השיר יצא לאור ב-15 במאי 2002, כסינגל המוביל של האלבום ויצא מחדש באוסף הלהיטים Curtain Call: The Hits משנת 2005. זה אחד משיריו המצליחים ביותר של אמינם. הוא הגיע בשיאו למקום השני במצעד הבילבורד הוט 100, ולמקום הראשון בכ-15 מדינות. השיר היווה את חזרתו של אמינם למוזיקה לאחר האלבום המצליח The Marshall Mathers LP. הוא נועד להוות המשך לשיר "The Real Slim Shady" מתוך האלבום, באומרו של אמינם כי חזר "להציל את העולם". השיר אף מתייחס לתפקידו של אמינם בתעשיית המוזיקה והשפעתו על התרבות. השיר לועג למספר ידוענים שמתחו ביקורת כלפי אמינם, בהם סגן נשיא ארצות הברית דיק צ'ייני, אשר אמינם הזכיר את בעיות הלב המחזוריות שלו, ואשתו לין, ה-FCC, כריס קירקפטריק מ-Nsync, לימפ ביזקיט ומובי, כמו גם פרודיה על החלטתו של פרינס לשנות את שמו לסמל. השיר אף מצביע על השוואות של אמינם לאלביס פרסלי כאדם לבן שמצליח מסחרית באמנות שחורה. השיר תוקף גם את אימו של אמינם דבי מאת'רס על התביעה שהגישה על המילים של סינגל הבכורה שלו "My Name Is". שורות הפתיחה של השיר מבוססת על שיר הקאנטרי ראפ "Buffalo Gals" של מלקולם מקלארן. הפתיחה מכילה דגימה משירו של הראפר אובי טרייס, "Rap Name". השיר הוא אחד משיריו המצליחים ביותר של אמינם. הוא הגיע למקום הראשון במצעדים במספר מדינות, בהן הממלכה המאוחדת, אוסטרליה, אירלנד וניו זילנד לשבעה שבועות. בארצות הברית, השיר הגיע בשיאו למקום השני במצעד הבילבורד הוט 100, מאחורי "Hot in Here" של נלי. אף על פי כן, במצעד 40 שירי המיינסטרים ומצעד השירים הקצביים של בילבורד, הגיע השיר למקום הראשון. השיר זכה במועמדות לקטגוריית "הקלטת השנה" בטקס פרסי גראמי ה-45 והפך לשירו הראשון שהועמד לקטגוריה זו, אך הפסיד ל-"Don't Know Why" של נורה ג'ונס. באותו הטקס, הועמד גם לקטגוריית "ביצוע סולו הראפ הטוב ביותר – גבר", אך הפסיד ל-"Hot in Here" של נלי. ב-2009 דורג השיר על ידי פיצ'פורק במקום ה-251 ברשימת השירים הגדולים ביותר בשנות ה-2000. הווידאו קליפ של השיר כולל מספר תרחישים שנבנו סביב ההקשר שלו, בהם אמינם וד"ר דרה כפארודיות על קומיקס, במיוחד באטמן, רובין (ראפ בוי) ובלייד, אשר מנסים להציל ילד שקנה עותק של The Eminem Show עם תווית השגחת הורים. אמינם ולהקת הגיבורים שלו ממהרים להציל את הילד לפני שהוא מכניס את התקליטור לנגן שלו וכשהם מגיעים ראפ בוי חוטף אותו ממנו, ומראה שבדיסק יש מילים מפורשות שאינן מתאימות לילד. הילד בוכה ומתעצבן לאחר שראפ בוי ובלייד (ד"ר דרה) מחרימים ממנו את האלבום. נכון לנובמבר 2022, לקליפ למעלה מ-1.5 מיליארד צפיות. קליפ זה זכה בקטגוריות "קליפ השנה", "הקליפ הטוב ביותר של גבר" ו"קליפ הראפ הטוב ביותר" ו"הבימוי הטוב ביותר" בפרסי הווידאו קליפים של MTV לשנת 2002, והועמד לקטגוריות "העריכה הטובה ביותר" ו"בחירת הצופים". הוא גם זכה בפרס גראמי לווידאו קליפ הטוב ביותר בטקס פרסי גראמי ה-45. מידע על היצירה "Without Me" באתר מיוזיק בריינז סרטון השיר "Without Me" באתר יוטיוב מרשל מאת'רס, ג'פרי באס, קווין בל, אן דאדלי, מלקולם מקלארן, טרבור הורן "59 Hay-Ya! Moments in Rap and Country's Uncomfortable History". Spin Magazine. 7 במרץ 2019. נבדק ב-3 באוגוסט 2019. {{cite journal}}: (עזרה) Eminem - Without Me (Official Music Video), סרטון בערוץ "EminemVEVO", באתר יוטיוב (אורך: 04:58) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית)
פאווידוקלה

פאווידוקלה (בליטאית: Paviduklė; בפולנית: Pawidukle) הוא כפר במחוז קובנה שבליטא שבה התקיימה קהילה יהודית עד לשואה. פירוש שם הכפר הוא "ליד וידוקלה", מכיוון שהוא ממוקם כ-1 קילומטר צפונית לעיירה וידוקלה. כיום חיים בכפר רק 4 תושבים. Eric Goldstein's Shabashevich Family from Pawidukle (באנגלית)
תנועת ציונות דתית ריאלית

ציונות דתית ריאלית (צד"ר) היא תנועה דתית ופוליטית המורכבת מציונים דתיים צעירים מהשמאל הציוני בישראל, אשר הוקמה במאי 2003. כיום התנועה אינה פעילה. בשנים האחרונות היא לא הגישה דו"חות לרשם העמותות. על פי מצע התנועה, צד"ר שואפת להחזיר לציונות הדתית את מעמדה כגוף מרכזי ומוביל, המקשר בין כל חלקי העם, וחבריה "רואים את האתגר המרכזי של הציונות הדתית בבניית חיי תורה ומצוות על קרקע המציאות בישראל, במקביל להשתלבות מלאה בחברה הישראלית." לטענת התנועה, בשנים האחרונות התרכז השיח בציבור הציוני-דתי ומנהיגיו בחזון ארץ ישראל השלמה, תוך הזנחת הדיון בשאלות ערכיות, דתיות וחברתיות הנוגעות לעתיד מדינת ישראל והעם היהודי. התנועה תמכה בתוכנית ההתנתקות ותומכת בפינוי עתידי של חלק מההתנחלויות ביהודה ושומרון, מתוך גישה לפיה ללא פינוי יישובים לא יהיה ניתן להגיע להסדר מדיני וכן לשמור על הצביון היהודי של מדינת ישראל. התנועה מעוניינת ליצור שיח בתוך החברה הציונית-דתית בתחומים שונים, כגון היחס בין הדת למדינה ומוסדותיה, תופעת החילון בחברה הדתית, הלכה ומסורת בעידן המודרני, מעמד האישה ביהדות, יחסי דתיים וחילונים, מעמד השבת במדינה, צדק חברתי, חינוך ציוני-דתי ועוד. במאי 2003 פרסמה התנועה עצומה בעיתון "הארץ", הקוראת לציבור הציוני הדתי ולמנהיגיו 'להתפכח מחלום ארץ ישראל השלמה', להכיר ב'נחיצות הוויתור על שטחים ביש"ע' ולחזור ולהתמקד בטיפול בבעיות הבוערות שעל סדר יומה של הציונות הדתית ושל הציבור בישראל. בעקבות העצומה זכתה התנועה לסיקור תקשורתי נרחב. באוקטובר 2004, עמדה התנועה מאחורי עצומת שמונים רבנים מתוך הציונות הדתית, אשר יצאו כנגד פסק סירוב הפקודה לחיילי צה"ל, שניתן על ידי רבנים רבים ובולטים בציבור הדתי. התנועה יזמה וסייעה בהקמת פורום "יום פקודה" ובהפצת עצומת הפורום עליה חתמו אלפי חיילים בסדיר ובמילואים, אשר הצהירו כי ימלאו את פקודת פינוי היישובים ללא קשר לעמדתם הפוליטית. התנועה הוציאה בעבר עלון פרשת שבוע בשם "במחשבה תחילה" שהופץ בכל רחבי הארץ. העלון הופיע ב-10 גליונות, אחת לכמה שבתות, וכלל דבר תורה ברוח עמדות התנועה, ריאיון עם אישיות בולטת בציבור הדתי או הכללי, וכן מאמרי עמדה. במהלך החודשים שקדמו ליישום תוכנית ההתנתקות מחבל עזה ועד לתקופה בה הוחל ביישום התוכנית, יצאה התנועה בקמפיין תחת הכותרת "יש ציונות אחרי ההינתקות". התנועה פרסמה מודעות בעיתונות הכתובה ובכל רחבי הארץ. התנועה יצאה למסע כחול לבן בשיתוף עם תנועת "המפקד הלאומי" ותנועות אחרות, וסייעה בחלוקות סרטים כחולים-לבנים בצמתים ברחבי הארץ וחומר הסברה לתמיכה ביישום התוכנית. במקביל לפעילויות אלו חברי התנועה החלו בפעילות סיוע לתושבי גוש קטיף וסייעו בהעברת חממות מהגוש לאזור מבקיעים. ביולי 2009 קיימה התנועה "ערב התעוררות ולימוד" ברמת גן, בעקבות דבריו של הרב יהושע שפירא אשר כינה חלקים בציבור הדתי לאומי בשם "נאו-רפורמים". אודות תנועת ציונות דתית ריאלית, באתר התנועה (לא פעיל), בארכיון האינטרנט תנועת ציונות דתית ריאלית, באתר "גיידסטאר ישראל" תנועת ציונות דתית ריאלית, באתר "גיידסטאר ישראל" שלמה זגמן, ציונות דתית ריאלית עצרת מחאה כנגד הרב שפירא מול ישיבת רמת גן
אלאוטרורניס

אלאוטרורניס (שם מדעי: Eleutherornis) הוא סוג נכחד של עוף נכחד ממשפחת הפורוסרקוסיים, אשר התקיים במשך האאוקן שלפני 43.5 עד 41.2 מיליון שנה מזמננו באירופה. המאובנים שלו התגלו בצרפת, סמוך לעיר ליון ובשווייץ בזולותורן ותוארו למדע ב-1940 בידי החוקר שוואב. הסוג הכיל מין בודד - Eleutherornis cotei, אשר בעבר נחשב שויך לסוג דיאטרימה. עוף זה היה קטן יחסית, אך עדיין התיימר לגובה 1.5 מטר ולמשקל של 30 עד 60 ק"ג והיה פרימיטיבי יחסית לבני קבוצתו, וקרוב לפסילופטרוס. הוא היה בעל מבנה עצם כסל דחוסה בעלת דוקרנים לאורכה ומבנה האגן היה קרוב לעמוד השדרה, מה שמנע מבעליו לרוץ במהירות כמו קרוביו המאוחרים. ככל הנראה היה חי ביערות וניזון מטרף איטי או מנבלות. לצד הסוג Lavocatavis מצפון אפריקה (שיש מחלוקת על שייכותו למשפחה) הוא בין הפורוסרקוסים היחידים שהתקיימו מחוץ לאמריקה. מדיה וקבצים בנושא אלאוטרורניס בוויקישיתוף אלאוטרורניס, באתר GBIF (באנגלית) Alvarenga, Herculano M. F.; Höfling, Elizabeth (2003). "Systematic revision of the Phorusrhacidae (Aves: Ralliformes)". Papéis Avulsos de Zoologia. 43: 55–91. doi:10.1590/S0031-10492003000400001. ISSN 0031-1049.
קפסאיצין

קפסאיצין (באנגלית: Capsaicin) הוא תרכובת אורגנית שומנית האחראית לחריפות של פלפלת הצ'ילי ומינים אחרים של פלפלת. צמחי הפלפלת פיתחו את הקפסאיצין כאמצעי הגנה על זרעיהן העדינים מפני חיות בעלות שיניים, לכן התרכובת מרוכזת על וסביב זרעי הצ'ילי. הניזונים העיקריים מפלפל הצ'ילי הם עופות מכיוון שאינם בעלי שיניים ולא פוגעים בזרעים. החומר נספג דרך רקמות ריריות ואחראי לטעם החריף של מאכלים כמו פלפל צ'ילי, אך הוא אינו החומר הגורם לטעמו החריף של פלפל שחור (ראו פיפרין). כמו כן, הוא המרכיב הפעיל בתרסיס פלפל. נוסחה מולקולרית: C18H27NO3 מסה מולרית: 305.41 גרם למול טמפרטורת התכה: 65-62 מעלות צלזיוס CAS: 404-86-4 מבחינה ביולוגית, פעולתו היא גירוי של עצבים לירי מתמשך של אות כאב "חם". הקפסאיצין גורם לחדירות מוגברת של קרום תא העצב לקטיונים של נתרן ואשלגן וכך להעברת אות זהה לזה המועבר בגירוי התא על ידי חום. גירוי זה משפיע בעיקר על יונקים, לרבות האדם. מאידך, ניתן להשתמש בו גם לשיכוך כאבים, על ידי אלחוש זמני מוקדם ומשיחת המקום הפגוע בקפסאיצין. לאחר פעולה זו המרווחים הפוסט-סינפטיים מתרוקנים ממוליכים עצביים לתקופה של עד מספר ימים, בתקופה זו אין כלל תחושה באזור. טכניקה זו משמשת לטיפול בנפגעי כוויות קשים בתקופת ההחלמה הראשונית ובדלקות מפרקים מסוימות. סולם סקוביל יורם שורק, למה הסחוג שורף פעמיים?, במדור "דברים שיורמים יודעים", באתר ארכיון האינטרנט (במקור, מאתר "nana10‏"), 7 במאי 2006 קפסאיצין, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לווייתנוצלוס

לווייתנוצלוס (שם מדעי: Leviathanochelys; מילולית: "leviathan" - לווייתן ו-"khélūs" - ביוונית: צב, כלומר: "צב לווייתן") הוא סוג של צב ים קדום שהתקיים במשך הקרטיקון המאוחר שלפני מיליון שנה מזמננו. המאובנים שלו התגלו לראשונה בצפון בספרד בידי מטייל ותוארו ב-2022 בידי החוקר קסטילו-ויסה וצוותו. הסוג הכיל מין בודד - Leviathanochelys aenigmatica, שפירושו: חידתי, עקב המבנה המבלבל של הממצאים. שרידיו הידועים כוללים רק עצמות אגן ירכיים שבורים וחלקי שריון. צב זה היה הצב הימי הראשון שהתגלה באירופה ואחד מהגדולים ביותר שחיו מעולם - קטן רק מהארכלון והפרוטוסטגה שחיו לאורך הים הפנימי המערבי. הוא היה בעל אגן ירכיים באורך 39.5 ס"מ ורוחב 88.9 ס"מ, כך שהיה רחב יותר גם מאגנו של הארכלון (ברוחב של 81 ס"מ בקירוב). עם זאת הוא היה קטן יותר והגיע לאורך גוף של 3.74 מטרים, כך שהיה גדול בהרבה מצב ים גילדי מודרני, אשר מגיע לרוב לאורך של 2.7 מטרים. צב ים כנראה היה קרוב לצבים הימיים המודרניים וכן לצבי הים הגלדיים ופחות לפרוטוסטגיים הפרימיטיביים יותר, והוא התפתח לאורח חיים דומה במימי הים הפתוח של אירופה, כאבולוציה מתכנסת. ייתכן מאוד שהוא גם צלל לעומק והטיל ביצים ביבשה בדומה לצבי ים מודרניים. מדיה וקבצים בנושא לווייתנוצלוס בוויקישיתוף
טל גרושקה

טל גרושקה (נולד ב-25 במרץ 1998) הוא שחקן ישראלי. גרושקה נולד ב-רמת גן. בתחילת דרכו השתתף פרסומות מסחריות רבות, ביניהן לחברות כמו תנובה, קלינקס, אוסם, אפריקה ישראל, מקדונלד'ס, אל על וסלקום. השתתף בפרומו לאתר "השכונה של הופ!". בשנת 2009 השתתף בקלטת הילדים "גיגיגיגונת". באותה שנה שיחק בתפקיד אורח לפרק אחד בסדרת הילדים "קופיקו". בשנת 2016 סיים בהצטיינות את לימודיו בבית הספר תלמה ילין. במהלך לימודיו במוסד, הוא השתתף במספר הפקות תיאטרון: "הדיבוק", "קומפני", "המתלבט", "אנטיגונה" ו"גריז״ בתפקיד דני זוקו. בחודש מרץ 2019 עלתה ההצגה "גבעת חלפון אינה עונה" בתיאטרון הבימה בה מגלם גרושקה את רג'י. בינואר 2020 עלתה ההצגה "מצדה 1942" בתיאטרון הבימה בה מגלם גרושקה את לאון/דויד. ב-5 באפריל של אותה השנה עלתה לאוויר סדרת הנוער "פלמ"ח" בה כיכב גרושקה כיוחנן שושני במשך 3 עונות. באותה השנה החל ללמוד משחק בסל"ה - הסטודיו לאמנויות התיאטרון מיסודו של יורם לוינשטיין. ב-5 באוגוסט 2021 יצא לאקרנים הסרט "פול ספיד" בו מגלם גרושקה את דמותו של תום שורש. בחודש נובמבר 2022 פורסם כי גרושקה לוהק לתפקיד הראשי של גבריאל לוין במחזמר "מרי לו" לצד ליהי טולדנו. באותה שנה יצא להקרנים הסרט בחורים טובים בהשתתפותו בתפקיד אלי. במאי 2023 עלתה הסדרה "לעוף על אנה" בה הוא מגלם את דמותו של איתמר נישרי. מסוף שנת 2021 עד פברואר 2023 היה במערכת יחסים עם השחקנית דין הפנר, אותה הכיר בבית הספר למשחק "הסטודיו מייסודו של יורם לוינשטיין" כשלמדו באותה הכיתה. בסוף 2023 השניים חזרו לזוגיות ובאפריל 2024 פורסם כי השניים עברו לגור יחד בתל אביב. 2010: "אנה ומלך סיאם". 2015–2019: "צלילי המוסיקה". 2016: "הילד הזה הוא אני". 2017: "בייגלה". 2018: "על ניסים ונפלאות". 2018: "בעקבות הלב". 2019: "גבעת חלפון אינה עונה" בתפקיד רג'י. 2020: "מצדה 1942" בתפקיד לאון/דויד. 2023: "מרי לו (מחזמר)" בתפקיד גבריאל. 2024: "בלוז לחופש הגדול (מחזמר)" בתפקיד מרגו. 2024: "יומן חוף ברייטון" בתפקיד יוג׳ין. טל גרושקה, ברשת החברתית אינסטגרם טל גרושקה, במיזם "אישים" לתיעוד היצירה הישראלית טל גרושקה, במסד הנתונים הקולנועיים IMDb (באנגלית) טל גרושקה, באתר "אידיבי", מאגר הידע העברי לקולנוע ישראלי ועולמי טל גרושקה, באתר ספר הקולנוע הישראלי טל גרושקה, באתר ניב עשת כהן - ייצוג יוצרים ואמנים שקד קראוס, כשהיינו ילדים: הסלבס שהשתתפו בקלטות ילדים, באתר פרוגי, 27 ביולי 2021 גבעת חלפון אינה עונה, באתר ארכיון תיאטרון הבימה מצדה 1942, באתר ארכיון תיאטרון הבימה גיל משעלי, ‏השחקן שייכנס לנעליו של אמיר פרישר גוטמן המנוח ב"מרי לו", באתר ‏מאקו‏, 6 בנובמבר 2022 דור שכניק, מה חשבנו על פרק הבכורה של "לעוף על אנה"?, באתר פרוגי, 15 במאי 2023
The Ballad of the Lonesome Cowboy

"The Ballad of the Lonesome Cowboy" (בעברית: "הבלדה של הקאובוי הבודד") הוא שיר שנכתב והולחן על ידי רנדי ניומן, ובוצע על ידי כריס סטייפלטון, לפסקול הסרט "צעצוע של סיפור 4". השיר יצא לאור כסינגל ב-5 ביוני 2019, וזכה לקבלה חיובית מצד המבקרים. המנגינה שבה השתמשו בשיר הזה היא גם מהשיר "Ang Kawawang Cowboy" ("The Pitiful Cowboy" באנגלית) ששר הזמר הפיליפיני פרד פאנופיו. "Ang Kawawang Cowboy" יצא לאקרנים בפיליפינים ב-1976. זה נחשב לפרודיה על השיר "Rhinestone Cowboy" של הזמר האמריקאי גלן קמפבל, שיצא ב-1975. רנדי ניומן, הידוע בעבודתו כמלחין וככותב שירים בסרטי "צעצוע של סיפור", אושר לחזור לסרט "צעצוע של סיפור 4". "The Ballad of the Lonesome Cowboy", הסינגל הראשי של הסרט, שנכתב על ידי ניומן ובוצע על ידי כריס v, נחשף ויצא לאור ב-5 ביוני 2019. השיר מבוצע דרך נקודת המבט של השריף וודי, הדמות הראשית של הסרט, כי לפי ניומן, "[וודי] מרגיש כאילו הוא היה קאובוי בודד עד שמישהו בא ומשנה את עולמו". ניומן היה מרוצה במיוחד מהעובדה שסטייפלטון מבצע את השיר, בעוד סטייפלטון הרגיש ש"זה כבוד עצום לזכות לשיר שיר של רנדי ניומן במה שהוא ללא ספק אחד מזכייניות האנימציה האייקוניות ביותר בהיסטוריה. ב-5 ביוני 2019 יצא לאור סרטון מילים של השיר. ב-26 ביוני 2019 ערוץ יוטיוב בשם FANIMATOR הוציא קליפ נוסף של השיר. בגרסה זו, FANIMATOR השמיע סצנות משלושת הסרטים הראשונים של "צעצוע של סיפור" ועיבד אותם כך שיתאימו לשיר. הסצנות נבחרו כדי לייצג את הנושאים של בדידות וידידות. רנדי ניומן ביצע גרסה לפסקול של הסרט צעצוע של סיפור 4. ראניה אניפטוס "מבילבורד" שיבחה את הלחן של השיר כ"קליטה". ניק אוונס ממגזין "CinemaBlend" השווה באופן חיובי את השיר לשירים הקודמים של ניומן מסרטי "צעצוע של סיפור", וכתב: "בהתאם למסורת של שירי "צעצוע של סיפור", "The Ballad of the Lonesome Cowboy" של רנדי ניומן סוחט דמעות ומחמם את הלב." באופן דומה, מינג לי ניוקומב מ- Consequences of Music השווה את השיר לשיר "You've Got a Friend in Me" של ניומן מהסרט המקורי, וכתב ש"הבלדה המערבית המקסימה מרגישה טוב וידידותית לילדים באופן דומה". אנג'לה סטפנו ממגזין "The Boot" כתבה כי "[לא] רק שפיקסאר מגשימה חלומות ילדות עם יציאת סרט חדש של "צעצוע של סיפור", הם מגשימים גם חלומות מוזיקת קאנטרי" והיללו את המילים של ניומן כ"לבבי אך ילדותי" והשירה של סטייפלטון כ"ניתנת לזיהוי מיידי". מידע על היצירה "The Ballad of the Lonesome Cowboy" באתר מיוזיק בריינז (השיר דובב לשפות נוספות, ביניהן עברית) "D23: Pixar Previews 'Finding Dory' and 'Toy Story 4'". "Press Kit" (PDF) (באנגלית). נבדק ב-2019-06-08. "The Ballad of the Lonesome Cowboy (From "Toy Story 4"/Official Lyric Video)" – via www.youtube.com. "Toy Story 4 - The Ballad of the Lonesome Cowboy" – via www.youtube.com. "The Toys Come To Life In Video For Toy Story 4's Tear-Jerking Song". CINEMABLEND. 5 ביוני 2019. {{cite web}}: (עזרה) "Hear Chris Stapleton's heartwarming addition to the Toy Story 4 soundtrack: Stream". 5 ביוני 2019. {{cite web}}: (עזרה) Stefano, Angela. "LISTEN: Chris Stapleton Has a Song in 'Toy Story 4'". The Boot.